CELEX: 62014CN0378
Language: fi
Date: 2014-08-07 00:00:00
Title: Asia C-378/14: Ennakkoratkaisupyyntö, jonka Bundesfinanzhof (Saksa) on esittänyt 7.8.2014 – Bundesagentur für Arbeit – Familienkasse Sachsen v. Tomislaw Trapkowski

10.11.2014   
            
            
               FI
            
            
               Euroopan unionin virallinen lehti
            
            
               C 395/24
            
         
      Ennakkoratkaisupyyntö, jonka Bundesfinanzhof (Saksa) on esittänyt 7.8.2014 – Bundesagentur für Arbeit – Familienkasse Sachsen v. Tomislaw Trapkowski
      (Asia C-378/14)
      (2014/C 395/29)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzhof
      
         Pääasian asianosaiset
      
      
         Revision-valittaja: Bundesagentur für Arbeit – Familienkasse Sachsen
      
         Revision-valittajan vastapuoli: Tomislaw Trapkowski
      
         Ennakkoratkaisukysymykset
      
      
                  1)
               
               
                  Onko silloin, kun jossakin jäsenvaltiossa (kotimaassa) asuvalla henkilöllä on oikeus lapsilisään lapsista, jotka asuvat toisessa jäsenvaltiossa (ulkomailla) hänestä erillään asuvan aviopuolison luona, sovellettava asetuksen N:o 987/2009 (1) 60 artiklan 1 kohdan toista virkettä sillä seurauksella, että fiktio, jonka mukaan sovellettaessa asetuksen N:o 883/2004 (2) 67 ja 68 artiklaa on otettava huomioon koko perheen tilanne, ikään kuin kaikkiin kyseessä oleviin henkilöihin sovellettaisiin asianomaisen jäsenvaltion lainsäädäntöä ja ikään kuin he asuisivat siellä – erityisesti kun on kyse oikeudesta vaatia tällaisia etuuksia –, johtaa siihen, että oikeus lapsilisään on yksinomaan toisessa jäsenvaltiossa (ulkomailla) asuvalla vanhemmalla, koska ensin mainitun jäsenvaltion (kotimaan) lainsäädännössä säädetään, että silloin kun lapsilisään oikeutettuja on useita, etuudensaaja on se vanhempi, joka on ottanut lapsen asumaan talouteensa?
               
            
                  2)
               
               
                  Mikäli ensimmäiseen kysymykseen vastataan myöntävästi,
                  onko ensimmäisessä kysymyksessä esitetyn tilanteen osalta tulkittava asetuksen N:o 987/2009 60 artiklan 1 kohdan kolmatta virkettä siten, että jossakin jäsenvaltiossa (kotimaassa) avulla vanhemmalla on kansallisen lainsäädännön mukaan oikeus lapsilisään, koska toisessa jäsenvaltiossa (ulkomailla) asuva toinen vanhempi ei ole hakenut lapsilisää?
               
            
                  3)
               
               
                  Mikäli toiseen kysymykseen on ensimmäisessä kysymyksessä esitetyn tilanteen osalta vastattava, että toisessa EU:n jäsenvaltiossa asuvan vanhemman hakemuksen toimittamatta jättäminen johtaa lapsilisää koskevan oikeuden siirtymiseen kotimaassa asuvalle vanhemmalle,
                  minkä ajanjakson kuluttua on katsottava, että toisessa EU:n jäsenvaltiossa asuva vanhempi ei ”käytä” oikeuttaan lapsilisään asetuksen N:o 987/2009 60 artiklan 1 kohdan kolmannen virkkeen mukaisesti, minkä seurauksena tämä oikeus kuuluu kotimaassa asuvalle vanhemmalle?
               
            
         (1)  Sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16.9.2009 annettu Euroopan parlamentin ja neuvoston asetus (EY) N:o 987/2009 (EUVL L 284, s. 1).
      
         (2)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (EUVL L 166, s. 1).